Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ που καθορίζει τη θέση της Ευρωπαϊκής Κοινότητας σχετικά με την παράταση της Διεθνούς Συμφωνίας του 1986 για το ελαιόλαδο και τις επιτραπέζιες ελιές

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Διεθνής Συμφωνία για το ελαιόλαδο και τις επιτραπέζιες ελιές του 1986, μέλος της οποίας είναι η Επιτροπή, τέθηκε σε ισχύ την 1η Ιουλίου 1986. Η συμφωνία αυτή τροποποιήθηκε το 1993 και παρατάθηκε μέχρι το 1998. Στη συνέχεια παρατάθηκε δύο ακόμη φορές για δύο περιόδους δύο ετών μέχρι τις 31 Δεκεμβρίου 2000 και τις 31 Δεκεμβρίου 2002. Το Δεκέμβριο του 2002 παρατάθηκε για περίοδο έξι μηνών, η οποία λήγει στις 30 Ιουνίου 2003.

Σύμφωνα με το άρθρο 61 της Διεθνούς Συμφωνίας για το ελαιόλαδο και τις επιτραπέζιες ελιές και το άρθρο 9 του πρωτοκόλλου για την τροποποίηση και την παράταση της συμφωνίας, το Διεθνές Ελαιοκομικό Συμβούλιο (ΔΕΣ) μπορεί να αποφασίσει για την παράταση της συμφωνίας για διαδοχικές περιόδους που δεν υπερβαίνουν κάθε φορά τα δύο έτη.

Το ΔΕΣ προτίθεται να αποφασίσει, κατά την 88η σύνοδό του που θα διεξαχθεί από τις 23 έως τις 27 Ιουνίου 2003, την παράταση της συμφωνίας για μία νέα περίοδο

Οι επιπτώσεις της παράτασης αυτής στον προϋπολογισμό είναι οι ακόλουθες:

Η συμμετοχή της Ευρωπαϊκής Κοινότητας στο διοικητικό προϋπολογισμό ανέρχεται σε 781/1000, δηλ. 78,1%, και καταβάλλεται στη γραμμή του προϋπολογισμού B7-8210. Η συμμετοχή της Κοινότητας στον προϋπολογισμό του ΔΕΣ για το 2003 εκτιμάται σε 4 000 000 ευρώ. Η εκτίμηση αυτή πρέπει να διαιρεθεί σε δύο ίσα μέρη, δεδομένου ότι υπήρξε ήδη παράταση αυτής της συμφωνίας για το πρώτο εξάμηνο του 2003. Στο προσχέδιο του προϋπολογισμού για το 2004 προβλέπεται ποσό 4 235 000 ευρώ.

Επιπλέον, η συμφωνία προβλέπει υποχρεωτική συμμετοχή ύψους 500 000 ευρώ ετησίως στο Ταμείο Προώθησης (γραμμή B1-3811 του προϋπολογισμού). Το μερίδιο της Ευρωπαϊκής Κοινότητας είναι 809,7/1000, δηλ. 80,97%, και επομένως ανέρχεται σε 404 850 ευρώ ετησίως. Πρόκειται για πάγιο ποσό που θα παραμείνει αμετάβλητο για τα έτη 2003 και 2004.

Οι δαπάνες που συνδέονται με τη συμμετοχή του προσωπικού της Επιτροπής στη σύνοδο του ΔΕΣ δύο φορές ετησίως, καθώς και σε διάφορες επιτροπές, εκτιμώνται σε περίπου 70 ανθρωποημέρες ετησίως.

Στόχος της παρούσας πρότασης είναι να εξουσιοδοτηθεί η Επιτροπή να εγκρίνει, εξ ονόματος της Κοινότητας, την παράταση της Συμφωνίας για περίοδο 18 μηνών το πολύ. Ωστόσο, η Επιτροπή διατηρεί το δικαίωμα να αναθεωρήσει την πρότασή της βάσει των αποτελεσμάτων του διαχειριστικού ελέγχου που αφορά το σύνολο της χρηματοοικονομικής διαχείρισης του ΔΕΣ, μόλις είναι διαθέσιμα αυτά τα αποτελέσματα.

2003/0112 (ACC)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ που καθορίζει τη θέση της Ευρωπαϊκής Κοινότητας σχετικά με την παράταση της Διεθνούς Συμφωνίας του 1986 για το ελαιόλαδο και τις επιτραπέζιες ελιές

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300 παράγραφος 2 πρώτη φράση,

την πρόταση της Επιτροπής [1],

[1] ΕΕ C ... της ..., σ. ....

Εκτιμώντας τα εξής:

(1) Η Διεθνής Συμφωνία για το ελαιόλαδο και τις επιτραπέζιες ελιές, του 1986, (στο εξής: η Συμφωνία) συνήφθη για την Κοινότητα με την απόφαση αριθ. 87/401/EΟΚ [2]. Οι τροποποιήσεις της εγκρίθηκαν το 1993 με την απόφαση αριθ. 93/622/EΚ [3] του Συμβουλίου. Στη συνέχεια, παρατάθηκε για πρόσθετες περιόδους δύο ετών και, πρόσφατα, για περίοδο έξι μηνών η οποία εκπνέει στις 30 Ιουνίου 2003. Η συμφωνία θα λήξει, εκτός αν το Διεθνές Ελαιοκομικό Συμβούλιο (στο εξής ΔΕΣ) αποφασίσει την παράτασή της για περαιτέρω περίοδο. Προτείνεται η παράταση αυτή να συμφωνηθεί για περίοδο δεκαοκτώ μηνών.

[2] ΕΕ L 214 της 4.8.1987, σ. 1.

[3] ΕΕ L 298 της 3.12.1993, σ. 36.

(2) Στόχος της συμφωνίας είναι η προώθηση της διεθνούς συνεργασίας στον τομέα του ελαιολάδου και των επιτραπέζιων ελιών. Συνεπώς, η Κοινότητα έχει συμφέρον να παραταθεί η εν λόγω συμφωνία.

(3) Θα πρέπει λοιπόν να επιτραπεί στην Επιτροπή, η οποία εκπροσωπεί την Κοινότητα στο ΔΕΣ, να εγκρίνει την παράταση αυτή,

ΑΠΟΦΑΣΙΖΕΙ:

Άρθρο μόνο

1. Εγκρίνεται η παράταση της Διεθνούς Συμφωνίας για το ελαιόλαδο και τις επιτραπέζιες ελιές για περίοδο δεκαοκτώ μηνών.

2. Εξουσιοδοτείται η Επιτροπή να εκφράσει τη θέση αυτή στο πλαίσιο του Διεθνούς Ελαιοκομικού Συμβουλίου.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Γεωργία

Δραστηριότητες: Εξωτερικές Σχέσεις (B7-8210) Γενική Λειτουργική Υποστήριξη και Συντονισμός (B1-3811)

Ονομασία τησ δρασησ: Διεθνής Συμφωνία για το ελαιόλαδο και τις επιτραπέζιεσ ελιές, 1986 (B7-8210), Μέτρα Προώθησης (B1-3811)

1. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

B7-8210: Διεθνείς Γεωργικές Συμφωνίες B1-3811: Mέτρα σε τρίτες χώρες

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης (Μέρος B): εκατ. EUR σε ΠΑΥ

α) 2003 (δεύτερο εξάμηνο):

EUR 1,962 (γραμμή του προϋπολογισμού B7-8210) EUR 0,202 (γραμμή του προϋπολογισμού B1-3811)

β) 2004:

EUR 4,235 (γραμμή του προϋπολογισμού B7-8210) EUR 0,405 (γραμμή του προϋπολογισμού B1-3811)

2.2 Περίοδος υλοποίησης: Ημερολογιακά έτη 2003 (από την 1η Ιουλίου έως την 31η Δεκεμβρίου) και 2004

2.3 Συνολική πολυετής εκτίμηση των δαπανών

α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση)

εκατ. ευρώ (μέχρι τρίτου δεκαδικού)

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και τις δημοσιονομικές προοπτικές

Χ Πρόταση συμβατή με τον ισχύοντα δημοσιονομικό προγραμματισμό.

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ (οσον αφορα τη γραμμη Β7-8210)

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ (οσον αφορα τη γραμμη Β1-3811)

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 133 σε συνδυασμό με το άρθρο 300 παράγραφος 2 πρώτη φράση της συνθήκης για την ίδρυση της Ευρωπαϊκής Κοινότητας.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης

5.1.1. Επιδιωκόμενοι στόχοι

Δεδομένης της σημασίας του γεωργικού τομέα από οικονομική άποψη, η Κοινότητα πρέπει να εκπροσωπείται στους διεθνείς γεωργικούς οργανισμούς. Ως μέλος του Διεθνούς Ελαιοκομικού Συμβουλίου, η Κοινότητα μπορεί να παρακολουθεί την εξέλιξη των αγορών ελαιολάδου και επιτραπέζιων ελιών και να υπερασπίζεται τα συμφέροντά της στους τομείς αυτούς. Η Διεθνής Συμφωνία για ελαιόλαδο και τις επιτραπέζιες ελιές του 1986 προωθεί τη διεθνή συνεργασία και συμβάλλει στην ανάπτυξη και στη σταθερότητα των αγορών για τα εν λόγω προϊόντα.

5.1.2. Μέτρα σχετικά με την εκ των προτέρων (ex ante) αξιολόγηση

Α/A

5.1.3. Μέτρα με την εκ των υστέρων (ex post) αξιολόγηση

Α/A

5.2 Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η Κοινότητα καταβάλλει ως μέλος ετήσια εισφορά που καθορίζεται στη Διεθνή Συμφωνία καθώς και εισφορά στο Ταμείο Προώθησης του ΔΕΣ η οποία καθορίζεται από την προαναφερθείσα συμφωνία. Οι υποχρεώσεις αυτές υφίστανται για όσο διάστημα η Κοινότητα είναι μέλος της Διεθνούς Συμφωνίας.

Η Επιτροπή, εξ ονόματος της Κοινότητας, καθώς και τα υπόλοιπα μέλη του ΔΕΣ, συμμετέχουν ενεργά στις δραστηριότητες του τελευταίου και εκμεταλλεύονται πλήρως τα πλεονεκτήματα που τους εξασφαλίζει η συμμετοχή τους στο ΔΕΣ.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά μέτρο που προβλέπεται στο Μέρος Β (για όλη την περίοδο προγραμματισμού)

Για τη Δράση 1, το ποσό εκτιμάται, λαμβανομένου υπόψη του σημερινού μεριδίου της ΕΚ, βάσει του διοικητικού προϋπολογισμού που καταρτίστηκε από το ΔΣΕ για το πρώτο εξάμηνο του 2003. Για το 2004, προβλέπεται αύξηση κατά 5%. Τα τελικά αριθμητικά δεδομένα για το 2004 μπορούν να αποφασισθούν με μεγαλύτερη ακρίβεια μόνο βάσει των νέων εσωτερικών κανόνων του ΔΣΕ που πρέπει να εφαρμοσθούν ως συνέπεια της εσωτερικής μεταρρύθμισης του ΔΣΕ, η οποία βρίσκεται τώρα στο στάδιο της προπαρασκευής και είναι υπό συζήτηση.

Για τη Δράση 2, ισχύουν οι ίδιοι λόγοι. Οι υπολογισμοί βασίζονται στην υποχρεωτική συμμετοχή για την προώθηση που θεσπίζονται από τη συμφωνία του ΔΣΕ (500 000 ευρώ), λαμβανομένου υπόψη του σημερινού μεριδίου της ΕΚ που ανέρχεται σε 80,97%.

Τα ποσά αυτά είναι αποτέλεσμα προβλέψεων. Οι παράγοντες αβεβαιότητας που θα μπορούσαν να έχουν αντίκτυπο στα προβλεπόμενα ποσά είναι η προσχώρηση νέων μελών στο ΔΣΕ (Ιορδανία και ίσως η Λιβύη) που θα οδηγήσουν σε αλλαγές του μεριδίου της ΕΚ και η σημασία των διακυμάνσεων της ισοτιμίας του δολαρίου ΗΠΑ και του ευρώ που μπορούν να οδηγήσουν σε απρόβλεπτες αλλαγές του διοικητικού προϋπολογισμού του ΔΣΕ.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για δώδεκα μήνες.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για δώδεκα μήνες.

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1 Επακόλουθα μέτρα

Tα μέλη του ΔΕΣ παρακολουθούν προσεκτικά τις δραστηριότητές του και διοργανώνονται τακτικά συνεδριάσεις στις οποίες συμμετέχουν μέλη του προσωπικού της Επιτροπής.

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

Το ΔΕΣ δημοσιεύει σε τακτά χρονικά διαστήματα εκθέσεις δραστηριοτήτων που επιτρέπουν την αξιολόγηση των δραστηριοτήτων του. Το προσωπικό της Επιτροπής υποβάλλει αναφορά στην ομάδα PROBA του Συμβουλίου και οι δραστηριότητες του ΔΕΣ αποτελούν επίσης το αντικείμενο παρακολούθησης στο πλαίσιο αυτό.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις του άρθρου 17 παράγραφος 10 και του άρθρου 24 της Διεθνούς Συμφωνίας για το ελαιόλαδο και τις επιτραπέζιες ελιές του 1986, καθώς και το άρθρο 28 στοιχείο δ) του εσωτερικού κανονισμού του ΔΕΣ προβλέπουν μηχανισμούς εσωτερικού και εξωτερικού ελέγχου. Οι λογαριασμοί πρέπει να πιστοποιούνται από ανεξάρτητο ελεγκτή.

Όσον αφορά τις εισφορές στο Ταμείο Προώθησης, η Επιτροπή διενεργεί ελέγχους των λογαριασμών από το προσωπικό της, ενδεχομένως επιτόπου, και παρακολουθεί τις συμβάσεις.

Επιπλέον, τα μέλη του ΔΕΣ συμφώνησαν πρόσφατα για τη διενέργεια διεξοδικού διαχειριστικού ελέγχου στο σύνολο της δημοσιονομικής διαχείρισης του ΔΕΣ. Τα αποτελέσματα του διαχειριστικού αυτού ελέγχου αναμένονται για τα τέλη του 2003.